Diari Oficial de la Generalitat Valenciana


Sumari del DOGV 3545, del 23-07-1999 (1999/6408)

Informació pública del programa per al desenvolupament de l'actuació integrada en el polígon industrial Carretera d'Albalat, a Alzira.
--------------------------------------------------------------------------------------------------------------------------------------

### Dades del document

Número de DOGV
:   3545

Data del DOGV
:   23-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6408


Organisme emissor
:   Rbanizadora Carretera Albalat, SL

Tipus de document
:   Anunci

Informació pública del programa per al desenvolupament de l'actuació integrada en el polígon industrial Carretera d'Albalat, a Alzira. [1999/M6408]
  
La mercantil Urbanizadora Carretera de Albalat, SL ha formulat un programa per al desenvolupament de l'actuació integrada a executar en el polígon industrial d'aquest mateix nom, a Alzira. La documentació presentada comprén, a més del programa pròpiament dit, un projecte d'urbanització, un altre de modificació puntual del Pla General per a l'àrea que es pretén programar i un projecte d'expropiació de determinats terrenys l'obtenció dels qual és necessària per a l'execució de les infraestructures de què es pretén dotar el polígon industrial.
  
De conformitat amb el que disposa l'article 48 de la Llei 6/1994, de la Generalitat Valenciana, Reguladora de l'Activitat Urbanística, se sotmet a informació pública la documentació presentada, i es fa constar:
  
Primer
  
L'objecte de l'actuació integrada que es pretén escometre el constitueix l'execució de les obres d'urbanització del denominat Polígon Industrial Carretera d'Albalat, a Alzira.
  
Segon
  
El programa d'actuació integrada i la documentació complementària han sigut protocol·litzats en un acta autoritzada pel notari d'Alzira, senyor Francisco Cantos Viñals, que té el despatx al carrer de Calderón de la Barca, número 4, entresòl, d'aquesta ciutat.
  
Tercer
  
En aplicació del que disposa l'article 46.3 de l'esmentada Llei 6/1994, se sotmet a informació pública el referit programa, amb la seua documentació complementària, per un termini de 20 dies hàbils, comptats des de l'endemà de la publicació d'aquest anunci en el Diari Oficial de la Generalitat Valenciana.
  
Durant el mencionat termini, qualsevol persona podrà comparéixer en l'expressada notaria per a obtindre una còpia de l'acta de protocol·lització o sol·licitar l'exhibició d'aquesta.
  
Així mateix, es podrà consultar, en horari d'oficina, la dita documentació i l'expedient administratiu corresponent en el Departament d'Urbanisme de l'Ajuntament d'Alzira, situat al carrer de Sant Roc, número 6. En l'indicat termini d'informació pública podran presentar-se, en l'esmentat Ajuntament, tant al·legacions com, si escau, alternatives tècniques que pretenguen competir amb l'exposada al públic.
  
Quart
  
En els cinc dies següents a la finalització del termini de 20 dies d'informació pública de l'alternativa tècnica podran presentar-se proposicions juridicoeconòmiques per a executar qualsevol de les alternatives que s'hagueren formulat. Les dites proposicions es presentaran en plica tancada davant l'Ajuntament d'Alzira.